**129/2018. (IV. 26.) Kgy. sz. határozat**

1. Szombathely Megyei Jogú Város Közgyűlése a Szombathelyi Távhőszolgáltató Kft. taggyűlése számára elfogadásra javasolja a Szombathelyi Távhőszolgáltató Kft. által a KEHOP-5.3.2 pályázat „Kapacitás bővítés a szombathelyi Mikes Kelemen utcai bio-fűtőműben” megnevezésű pályázat megvalósításához kapcsolódó, az előterjesztés melléklete szerinti konzorciumi együttműködési megállapodás megkötését, továbbá az ügyvezető igazgató felhatalmazását a Szombathelyi Távhőszolgáltató Kft. képviseletében a szerződés aláírására.
2. A Közgyűlés javasolja továbbá, hogy az ügyvezető kapjon felhatalmazást arra vonatkozóan, hogy az 1. pontban megjelölt pályázat megvalósításához szükséges további dokumentumokat aláírja, amennyiben azok további kötelezettségvállalással nem járnak.

1. A Közgyűlés felhatalmazza a SZOVA Nonprofit Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntéseknek megfelelően szavazzon.
2. A Közgyűlés felhatalmazza a Gazdasági és Városstratégiai Bizottságot, hogy az aktualizált forgalmi értéken gondoskodjon a Mikes Kelemen utcai 8613/19 hrsz.-ú „beépítetlen terület” megnevezésű ingatlanra vonatkozó pályázat kiírásáról.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője

 Kovács Márta, a Szombathelyi Távhőszolgáltató Kft. ügyvezetője

 Dr. Németh Gábor, a SZOVA Nonprofit Zrt. vezérigazgatója)

**Határidő:** 1-3. pont: a társaság taggyűlése

4. pont: a GVB következő ülése